## L’IVC obri el Club Arniches amb la celebració d’una trobada amb el Premi Nacional de Literatura Dramàtica, Alberto Conejero

*** La primera entrega del Club inclou també una entrada per a la funció *En mitad de tanto fuego* i un exemplar del llibre de l’obra escrita
* Alberto Conejero és Premi Nacional de Literatura Dramàtica i Premi Max i un dels dramaturgs més rellevants de la dramatúrgia contemporània espanyola**

La Conselleria d’Educació, Cultura, Universitats i Ocupació, a través de l’Institut Valencià de Cultura, oferix la primera entrega del Club Arniches de la temporada que inclou una trobada amb el dramaturg Alberto Conejero el divendres 13 de desembre, a les 19:30 hores; un exemplar del seu text *En mitad de tanto fuego* i l’entrada per a la representació d’esta obra el dissabte 14 de desembre, a les 20:30 hore,s en el Teatre Arniches.

Club Arniches és una de les novetats que ha incorporat l’IVC a la temporada 2024-2025 del Teatre Arniches. Es tracta d’una iniciativa que planteja al públic un nou format de trobades, en les quals es podran aproximar al testimoniatge en primera persona d’artistes, directors, escriptors, etc., vinculats a la programació anual del teatre.

En esta primera entrega, que va exhaurir les localitats en molt pocs dies, el protagonista serà el poeta i dramaturg Alberto Conejero, Premi Nacional de Literatura Dramàtica i Premi Max, qui compartirà una trobada sobre l’escenari amb els participants de Club Arniches en el qual entaularan una xarrada sobre l’obra i posteriorment podran gaudir-la.

Les entrades habituals per a la representació del dissabte 14 de desembre a les 20:30 hores, estan disponibles pels canals habituals del Teatre Arniches, web i taquilla física.

La peça *En mitad de tanto fuego*, ha sigut finalista al Premi MAX a millor intèrpret masculí, guardons a la millor autoria i millor actor en els Premis GODOT 2024 i Premi Diario La Verdad a millor espectacle revelació en el Festival Internacional de Teatre, Música i Dansa de San Javier 2023. L’obra combina veus del passat i del present per a dialogar amb la condició humana a partir del personatge de Pàtrocle, company d’armes d’Aquil·les. Un muntatge a partir de *La Ilíada* d’Homer i altres textos, que ens acosta a una obra fonamental de la literatura clàssica grega.

Alberto Conejero és llicenciat en Direcció d’Escena i Dramatúrgia per la Reial Escola Superior d’Art Dramàtic i doctor en Ciències de les Religions, per la Universitat Complutense de Madrid. El seu teatre ha sigut estrenat a Espanya, Grècia, el Regne Unit, Xile, Mèxic, l’Uruguai, Colòmbia, Paraguai, l’Argentina, el Perú i Puerto Rico, entre altres països. Conejero és un dels autors i directors més reconeguts del panorama teatral estatal i director del Festival de Otoño de Madrid del 2020 a 2023.

Entrades a la venda [ací](http://https/taquilla.ivc.gva.es/janto/main.php?Nivel=Evento&idEvento=ENMITADDE)

Fecha: 11/12/2024